《次韵杨君贵》
宋代·陈著

趁小春晴踏险来，相从溪屋冷生涯。
山林眼力空时态，风月诗生起病怀。
薄酒出篘多亦醉，晚菘入馔淡为佳。
人閒乐处聊示耳，此外本无邱与崖。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。